De Hagia Sophia is 537 ois a orthodoxe Kira im oströmischen Reich baut wurn. As werd zua de siebn Wöidwunda vom Middloita zejd. Noch da Deulung vo de christlichen Kiran wors vo 1054 bis 1204 a griechisch-orthodoxe Kira. Wia de Kreizritter Ostrom eignumma haum, haums de Hagia Sophia zu oana katholischen Kira gmocht. Owa scho 1261 is wieda griechisch-orthodox wurn. Bis das de Osmanen Konstantinowi erobert haum, fia guad 1000 Joa, wors de mid Obstand greaßte Kira auf da Wöd. As Hauptschiff hod eppaa de Flächn vo om Fuaßboi-Fejd, de Kuppl driwa is 56 Meta houch.